kefeider
Store norske leksikon,Realfag,Astronomi,Universet
Kefeider er en gruppe pulserende stjerner som trekker seg sammen og ekspanderer mer eller mindre regelmessig. Det er den største gruppen variable stjerner.
Kefeider har hatt stor betydning for avstandsbestemmelser i universet. De kan brukes til å beregne avstanden til stjernehoper og galakser hvor de befinner seg gjennom periode-luminositetsrelasjonen. I 1924 brukte Edwin Hubble kefeider for å bestemme avstanden til Andromedagalaksen for første gang og bekreftet at den befant seg utenfor vår egen galakse, Melkeveien.Gruppen er oppkalt etter den første pulserende stjernen som ble oppdaget, δ Cephei.Polarstjernen er en kefeide. Les mer i Store norske leksikon variable stjerner galakse periode-luminositetsrelasjonen